stanford-oval/wikipedia huggingface dataset:
ינון מגל ובן כספית
הערות שוליים

↑  ינון מגל ובן כספית, באתר 103fm
↑  איתי שטרן, רון קופמן הושעה מ-103fm בגלל ראיון עם יעקב ברדוגו, באתר הארץ, 2 בספטמבר 2019
↑  צפו: זרק את האוזניות בזעם • בן כספית התפוצץ בשידור, באתר "סרוגים", 24 בספטמבר 2019
↑  יאיר טוקר, בן כספית כעס בשידור: "אל תעיר לי.., באתר כיכר השבת, ‏2019-09-24
↑  מערכת, וויכוח חריף נוסף בין חיים לוינסון לינון מגל, באתר אגודת העיתונאים, ‏03/09/2023
↑  גיל משעלי, ‏אחרי עוד פיצוץ בתוכנית: התנאי של בן כספית לחזרה לשידור עם ינון מגל, באתר ‏מאקו‏, 25 ביוני 2023
↑  לא מוכן לחזור: התנאי של בן כספית להגיש עם ינון מגל, באתר "סרוגים", 26 ביוני 2023
↑  קובי עוזיאלי, פיצוץ בשידור חי: "קום תעוף מפה, לך הביתה", באתר בחדרי חרדים, 27 באוגוסט 2023
↑  קובי עוזיאלי, הפעם זה סופי? ינון מגל נשבר והחליט להיפרד, באתר בחדרי חרדים, 4 בספטמבר 2023
↑  בן כספית חזר להגיש עם ינון מגל; אלו פרטי ההסכם, באתר "סרוגים", 28 באוגוסט 2023
↑  דרמה בשידור חי: ינון מגל רתח מזעם והעיף לחיים לוינסון את האוזניות, באתר בחדרי חרדים, ‏9 באוקטובר 2023
↑  דרמה ב-103FM: המגיש מתפטר בעצבים אחרי המכות מינון מגל, באתר אייס, 11 באוקטובר 2023
↑  טייכר וזרחוביץ' או מגל ובן כספית: זו תכנית הרדיו המואזנת בדיגיטל, באתר אייס, 20 ביולי 2021
↑  ינון מגל ובן כספית שוברים שיא: "איזה פסיכי זה", באתר אייס, 29 בדצמבר 2022
הומר סימפסון
מאפייני הדמות > ביוגרפיה

הומר ג'יי סימפסון נולד בספרינגפילד (אף על פי שעל פי פרק אחד יכול להיות שהוא נולד בקנדה) במשקל 4.17 ק"ג, אך את רוב ילדותו בילה בחווה לא רחוקה מספרינגפילד.
להומר יש גם אח חורג בשם הרברט פאוול ועוד אחות חורגת שגרה באנגליה מצד אביו והיא יותר מבוגרת מהומר ונשמעת כמוהו.
הומר היה נער כנסייה תמים וחכם אך "גן הסימפסון" לא פסח עליו, ובגיל התיכון התחיל לשתות יחד עם חברו הטוב בארני. לפי אחד הפרקים, הומר איבד את היכולת למנת משכל גבוהה כאשר דחף עפרונות צבע אל תוך אפו. הוא הצליח להוציא את כולם מלבד אחד שנשאר תקוע בתוך מוחו.
בשנה האחרונה ללימודים הוא פגש את אשתו לעתיד מארג'ורי בובייה (למעשה, פגש אותה עוד בגיל 10 במחנה קיץ, אך זמן ממושך לא ידע שאותה נערה תהיה אשתו לעתיד ובדרך פלא פגש את מארג' בתיכון), הידועה בכינויה מארג'. הם התחתנו לאחר שהיא נכנסה להריון, ומאז הם הביאו עוד שני ילדים לעולם.
בשביל לפרנס את משפחתו, החל הומר לעבוד בכור החשמל הגרעיני בעיירה בגזרה 7G, בתור מפקח בטיחות. הומר מבלה שם את מרבית ימיו, בעיקר בנמנום או באכילת דונאטס, כשהוא חסר כל ידע או הבנה בסיסית באנרגיה גרעינית. הדבר העיקרי שמציל אותו מאיבוד מקום עבודתו היא העובדה שמעסיקו, מונטגומרי ברנז, אף פעם לא מצליח לזכור את השם שלו. דרך התקבלותו של הומר לעבודה משתנה מפרק לפרק: בפרק בו מחליט לקרוא הומר מגזין ברנז אומר שבקורות החיים שלו נכתב "בור ועם הארץ", אך בפרק בו הומר מציל במזל את הכור מהתכה גרעינית נאמר שאין להומר רקע כלשהו הרשום בעבודה ושהוא התקבל באמצעות פרויקט של הנשיא ג'רלד פורד, ואילו כאשר הומר מספר את הסיפור מנקודת המבט שלו מסופר כי הומר הבטיח לברנז חנפנות מתמדת, וכך משתנה הדרך כל פעם מחדש. בעונה ה-36 נאמר שגרם עד כה ל-742 תאונות בכור, כולל פיצוץ גרעיני שמופיע בפלשבק (אך לא בסדרה).
מאפייני הדמות > ביוגרפיה > קורות חיים

בעונה 35 נחשפו קורות החיים של הומר, בהם כתוב- תעסוקה: אסטרונאוט, שופט במונדיאל, מר גורף (שלג), מבריג כיסוי של משחות שיניים, בעלים של קבוצת הפוטבול דנבר ברונקוס, סרן במשמרת הזה"ב, בקר מסעדות, כבאי מתנדב, חוטף כדורי תותח בבטן, מנחה תוכנית בכבלים, מדבב, עובד בקרנבל, כותב בעוגיות מזל, מתריע בעיירה, סנטה קלאוס בקניון, מוכר מכוניות משומשות, כפיל של קראסטי, סטנדאפיסט, סוהר בבית סוהר לנשים, אספן גריז, מוציא קרביים לדגים (כשהיו בחופשה ביפן) ולהקה של איש אחד.
מאפייני הדמות > תכונות

מנת המשכל של הומר היא 55, מה שהופך אותו למפגר מבחינה חוקית. לפי אחד הפרקים, "Homr" (שיבוש של Homer), הסיבה העיקרית לטיפשותו של הומר היא עפרון צבע (Crayon) שנותר תקוע בראשו מאז ילדותו (את הצבע תקע הומר עצמו עמוק לתוך האף כחלק ממשחק). בפרק אחר מוסברת טיפשותו על ידי "גן הסימפסונים", ההופך את כל הגברים במשפחת סימפסון לטיפשים עם הגיעם לגיל ההתבגרות. הסברים נוספים לכך יכולים להיות שתיית אלכוהול מופרזת, הימצאות ליד חומרים רדיואקטיביים ופגיעות חוזרות ונשנות בגולגולת.
הומר איבד את שערו בשנות ה-80 המוקדמות (אם כי בפרק אחד נראה הומר בפלאשבק, בו הוא תולש חלק משערו בכל פעם שהוא שומע שמארג' בהריון בשנות השמונים ובשנות התשעים). אף על פי שיש לו רק שתי שערות על ראשו, ועוד אחת ארוכה העוברת בין אוזניו ב"זיגזג", הוא עדיין מסרק אותן לצד (תסרוקת הלוואה וחיסכון), כדי לנסות להסתיר את קרחתו. באחד הפרקים, כשהומר התגייס לחיל המילואים של חיל הים ונאלץ לגלח את ראשו, הוא טען שהוא נראה "כמו מפלצת". השיער שמעל אוזנו, ביחד עם האוזן שמתחתיו, יוצרים את האותיות M ו-G, שהן האותיות הראשונות בשמו הפרטי ובשם משפחתו של יוצר הסדרה, מאט גריינינג.
מאפייני הדמות > בעיות בריאות

מלבד גן הסימפסונים, עיפרון הצבע שהיה תקוע בראשו ואין ספור מכות שקיבל בראשו במהלך הסדרה, להומר יש שלל בעיות רפואיות נוספות. כשהעלה משקל רב בדיאטת ההשמנה שלו בפרק "King-Size Homer" ("הומר במלוא משמניו"), הוא גרם לעצמו בעיות לב ואף נזקק לניתוח לב פתוח בפרק מאוחר יותר. הוא שבר כמעט כל עצם בגופו, נורה פעמים רבות (לעיתים על ידי תותח) ונפל פעמיים מצוק. העבודה עם חומרים רדיואקטיביים גרמה לו, ככל הנראה, לעקרות. באחד הפרקים תרם הומר, בניגוד לרצונו, אחת מהכליות שלו לאביו.
הומר הוא גם קצר ראייה. הוא מרכיב משקפיים כשהוא קורא ובאחד הפרקים הרכיב עדשות מגע. בפרק נוסף הוא עובר ניתוח לייזר לתיקון הראייה. בנוסף, יש לו את מה שד"ר היברט מכנה "סינדרום הומר סימפסון", שכבת מגן נוזלית מסביב למוח המגינה עליו מפגיעה, אשר בזכותה התאפשר לו לנהל קריירה קצרה באיגרוף. כתוצאה משכבה עבה של שומן בטנו הייתה עמידה בפני מפגעים, מה שעזר לו לעבוד בקרנבל (סוף עונה שביעית). הוא נוחר וסובל מביעותי לילה, שבמהלכם הוא צורח לעיתים על נחשים.
מאפייני הדמות > התמכרויות

הומר מוצג לאורך הסדרה כסובל מהתמכרויות שונות. ההתמכרויות הכי בולטות שלו הן לבירה (בעיקר "דאף") לדונאטס ולטלוויזיה, אליה הוא מתייחס לעיתים בהערצה ובאהבה.
מאפייני הדמות > עבר פלילי

ביומו היחיד בחיל הים הרג את מפקדו על ידי שיגורו (בשוגג) בטורפדו. הוא הואשם על פשעיו בצי (שכללו "ניסיון עריקה" אל הרוסים כביכול), אבל שופטיו סירבו לשפטו.
באחד הפרקים הראשונים הוא מנסה לסייע לבארט לתקן את הפסל של מייסד העיירה, ג'בדיה ספרינגפילד אחרי שבארט השחיתו. הומר גם הרג פעם צולל באגם על ידי זריקת מכשיר חשמלי לאגם (מבלי לדעת). לפי השוטר ויגום, הוא וחמשת חבריו לבר של מו אחראים לרוב התאונות בספרינפילד, בגלל שכרות.
בעונה ה-11 גרם גם בעקיפין למוות של מוד פלנדרז, אשתו של נד פלנדרז אך לא הועמד לדין ולא נעצר.
הפקה > יצירה

דמותו של הומר נוצרה בשנת 1986 על ידי מאט גריינינג בלובי של משרדו של המפיק ג'יימס ברוקס. גריינינג הוזמן לפגישה עם ברוקס על מנת שיציג בפניו רעיון לסדרת סרטוני אנימציה קצרים עבור תוכנית האירוח של טרייסי אולמן. כאשר גריינינג ייעד בתחילה להציג בפני ברוקס את סדרת הקומיקס פרי עטו "Life in Hell". אף על פי כן, כאשר גריינינג הבין כי המשמעות של הנפשת "Life in Hell" תהיה כי הוא ייאלץ להעביר את זכויות הפרסום של הסדרה, הוא בחר להציג בפני ברוקס רעיון אחר לסדרת הסרטונים אשר תעסוק במשפחה אמריקאית ממוצעת בעלת תפקוד לקוי. שמות הדמויות בסדרה התבססו על שמותיהם של בני משפחתו של גריינינג. הופעת הבכורה של דמותו של הומר ושל שאר דמויות המשפחה הייתה ב-19 באפריל 1987 בסדרת סרטונים קצרים שהופיעה בתוכנית האירוח של טרייסי אולמן. בשנת 1989 מספר חברות הפקה יצרו על בסיס הסרטונים את סדרת האנימציה הטלוויזיונית השבועית "משפחת סימפסון" עבור רשת "פוקס".
הפקה > קול

את קולו של הומר מדבב דן קסטלנטה, האחראי גם לדיבוב קולותיהם של אברהם סימפסון, קראסטי הליצן, וילי החצרן, בארני גאמבל, ראש העיר קווימבי ועוד.
קסטלנטה היה במקור חלק מהצוות הקבוע בתוכנית האירוח של טרייסי אולמן. כאשר מדבבים היו נחוצים עבור הסרטונים הקצרים של "משפחת סימפסון", מפיקי הסדרה החליטו לשאול את קסטלנטה וג'ולי קאוונר לדבב את דמויותיהם של הומר ומארג' על מנת שימנעו מלשכור את שירותיהם של שחקנים נוספים.
קולו של הומר היה שונה באופן מהותי בסרטונים המוקדמים של משפחת סימפסון ובעונות הראשונות של הסדרה לעומת שאר עונות הסדרה.
יורי סטויאנוב

| --- | --- |

 לידה:  10 ביולי 1957 (בן 67) אודסה, ברה"מ 
 שם לידה:  Юрий Николаевич Стоянов 
 מדינה:  ברית המועצות, רוסיה 
 תקופת הפעילות:  מ-1974
 מקום לימודים:  האקדמיה הרוסית לאמנויות התיאטרון 
 פרסים והוקרה:  פרס TEFI‏ (1996, 1999, 2001, 2002) פרס נשר הזהב (2008)
 http://100ianov.com
 פרופיל ב-IMDb
 
יורי ניקולאייביץ' סטויאנוב (ברוסית: Юрий Николаевич Стоянов; נולד ב-10 ביולי 1957, אודסה) הוא מוזיקאי, שחקן תיאטרון וקולנוע סובייטי-רוסי. אמן העם של הפדרציה הרוסית (2001). ידוע בשיתוף הפעולה שלו עם הקומיקאי איליה אולייניקוב.
ביוגרפיה

יורי סטויאנוב נולד ב-10 ביולי 1957 באודסה. כילד עבר לפרברי אודסה לכפר בורודינו. אמו רוסייה, יבגניה לאונידובנה סטויאנובה (נולדה ב-21 ביוני 1935), עבדה כסגנית מנהלת לעבודה חינוכית, מנהלת מכללה פדגוגית ולימדה שפה וספרות אוקראינית, עובדת חינוך באוקראינה. הוא גר באודסה. אביו – בולגרי במוצאו, ניקולאי גאורגייביץ' סטויאנוב עבד כגניקולוג, מת בשנת 1993.
בשנת 1974 הוא נכנס למכון GITIS במוסקבה. לאחר סיום לימודיו בשנת 1978, הוא שיחק בתיאטרון הדרמה טובסטוגאנוב הגדול, שם עבד כשחקן עד 1995.
יורי סטויאנוב זכה לתהילה ארצית לאחר יציאת תוכנית המערכונים גורודוק שאותה יצר והוביל יחד עם הקומיקאי איליה אולייניקוב משנת 1993 עד 2012.
ב-30 באוקטובר 2018 הצטרף סטויאנוב למועצה של הטלוויזיה ציבורית על פי צו נשיא הפדרציה הרוסית. בשנת 2018 יצא עם תוכנית מערכונים חדשה בשם "100יאנוב". במהלך מגפת הקורונה ברוסיה יצא בסדרת מערכונים במסגרת תוכנית בשם "סטויאנוב בבידוד" (Стоянов в изоляции) שזכתה לפופופולריות רבה.
פילמוגרפיה נבחרת

ילדה וגראנד (1981) כעיתונאי
ארנב מעל המהומה (2006) כסמיון גרוסו
12 (2007) כמושבע מספר 6
ממלכת המראות העקומות (2007) כמפיק
יראלש (2007) כשודד
היטלר קאפוט! (2008) כמרטין בורמן
סינדרלה (2012) כוויקטור פאבלוביץ' צ'וגינוב, כאיל נפט
הגווארדיה הלבנה (2012) כבלוחין
מלכת השלג (2012) כמלך (דיבוב)
ריכטר. עונה 3 (2018)
גשר קרים. נעשה מאהבה! (2018) כבוס
קבוצת החלומות (2019)
גוד ביי, אמריקה (2020) כוויקטור סרגייביץ'
סטויאנוב בבידוד (2020)
אורחים מהעבר (2020) כפרופסור פיוטרובסקי
Love (‏2021)
הערפדים של מרכז רוסיה (2021)
מרלן (2021)
אבות (2022)
חיים אישיים

סטויאנוב התחתן שלוש פעמים. לסטויאנוב שלוש בנות ושתי בנות חורגות.
הערות שוליים

↑  К юбилею артист Юрий Стоянов отмечен Почетной наградой Одессы
↑  Юрий Стоянов: Мой отец работал гинекологом, и я слегка подкован по этой части
↑  Официальный сайт Юрия Стоянова (ארכיון)
↑  Юра никогда не мог относиться к себе иронично — он вообще человек невеселый, ранимый. Его все время нужно хвалить: и в семье, и в отцовстве, и в профессии
↑  Юрий Стоянов — Городок, официальный сайт
↑  Явлинский ругался с комсоргом, Садальский писал письма Брежневу, а членский билет Пугачевой оценили в $3 тысячи
↑  Сергей Светлаков, Юрий Стоянов и Екатерина Варнава находят любовь в трейлере комедии «Love»
↑  У Юрия Стоянова родилась дочь !
| --- | --- |
בקרת זהויות :  NLI: 987012281263805171  BNE: XX1035315  ISNI: 0000 0003 5648 0384  LCCN: no98123625  LNB: 000272199  SUDOC: 15497630X  VIAF: 189835613   WorldCat (עם VIAF): 189835613
ילנה שמלייבה

| --- | --- |
אין תמונה חופשית
 לידה:  17 בספטמבר 1957 (בת 67) מוסקבה, ברה"מ 
 ענף מדעי:  בלשנות, אורתוגרפיה, language culture, נורמה לשונית 
 מקום לימודים:  הפקולטה הפילולוגית של אוניברסיטת מוסקבה 
 מוסדות:  מכון השפה הרוסית 
 
ילנה יאקובלבנה שמלייבה (נולדה ב-17 בספטמבר 1957, מוסקבה, ברית המועצות) היא בלשנית סובייטית-רוסית, מומחית בתרבות הדיבור, האיות, נורמת שיחה, מנחת רדיו. מרצה לפילולוגיה וסמנכ"לית מחקר במכון השפה הרוסית. מהווה אחת מחמשת בכירי הרשימה הפדרלית של מפלגת השלטון ברוסיה, רוסיה המאוחדת.
ביוגרפיה

היא נולדה ב־17 בספטמבר 1957 במוסקבה. בשנת 1979 סיימה את לימודיה במחלקה לבלשנות מבנית ויישומית בפקולטה הפילולוגית של אוניברסיטת מוסקבה ואז היא נכנסה ללימודים בבית הספר לתארים מתקדמים של מכון השפה הרוסית של האקדמיה למדעים של ברית המועצות, בשנת 1984 היא הגנה על התזה שלה בנושא "שמות אישים בשפה הרוסית המודרנית: יצירת מילים וניתוח סמנטי".
מאז 1984 עובדת במכון השפה הרוסית כעמיתת מחקר.
לימדה רוסית באוניברסיטאות בארצות הברית ובפינלנד, בבית הספר הבינלאומי הבריטי במוסקבה, בשנים 2005—2013. לימדה קורסים בלימודי רוסית לסטודנטים לתארים מתקדמים של בית הספר לקיץ רוסי במכללת מידלבורי בארצות הברית, במכון לבלשנות של האוניברסיטה הרוסית למדעי הרוח ובאוניברסיטת מוסקבה לחינוך.
מאז 1997 משתתפת בארגון ובקיום הכנס הבינלאומי המדעי והמעשי של תלמידי בית הספר "בלשנות לכולם", חברת מושבעים בוועידה ההומניטארית הפתוחה של עבודות מחקר בבית הספר "וישגורוד". היא חיברה יותר מ-100 עבודות מדעיות, וחברה בצוות מחברי שורת ספרי הלימוד בשפה הרוסית לתלמידי כיתות ה'-ט' בבתי הספר התיכוניים, המומלצים על ידי משרד החינוך של רוסיה.
מאז 2019 שימשה כסגנית העורך הראשי של כתב העת "נאום רוסי" היוצא בחסות האקדמיה הרוסית למדעים, חברת הוועדה המארגנת של הכנס המדעי הבינלאומי "תרבות הדיבור הרוסי". בשנים 2002–2007 אירחה את התוכנית "דקדוק" בתחנת הרדיו "מאיאק".
משפחה

בן זוגה הוא הבלשן אלכסיי שמלייב. לשניים 3 ילדים - אלכסנדר, ולדימיר, אלכסיי.
לקריאה נוספת

Шмелёва Е. Я., Шмелёв А. Д. Русский анекдот. Текст и речевой жанр. — М. : Языки славянской культуры, 2002. — 143 с. — ISBN 5-94457-070-9.
הערות שוליים

↑  Линия УМК А. Д. Шмелева. Русский язык (5-9) Издательство «Дрофа» — «Вентана-Граф»
| --- | --- |
בקרת זהויות :  PLWABN: 9810566453805606  GND: 132903792  ISNI: 0000 0001 0948 664X  LNB: 000046794  SELIBR: 229884  SUDOC: 079744001  VIAF: 2409872   WorldCat (עם VIAF): 2409872
לוויה בצהריים

| --- | --- |

כרזת הסרט
 בימוי:  אדם סנדרסון
 הופק בידי:  אילון רצ'קובסקי, יוסי עוזרד, גיא יקואל, יוחנן קרדו
 תסריט:  אדם סנדרסון
 עריכה:  זוהר סלע
 שחקנים ראשיים:  הילה וידור יובל ינאי מתן אברבך מירב גרובר אדריאנו חאובל
 מוזיקה:  ויסאם ג'יבראן
 צילום:  נדב הקסלמן
 מדינה:  ישראל
 חברה מפיצה:  יולי אוגוסט הפקות
 הקרנת בכורה:  ספרד ספרד: 21 בספטמבר 2013 ישראל ישראל: 24 בספטמבר 2013
 משך הקרנה:  82 דקות
 שפת הסרט:  עברית
 סוגה:  סרט דרמה 
 תקציב:  600,000 דולר
 פרסים:  פרס השחקנית הטובה ביותר (הילה וידור) - פסטיבל הסרטים הבינלאומי חיפה; פרס המבקרים - פסטיבל מונפלייה; פרס המוזיקה הטובה ביותר - פסטיבל מונפלייה; פרס חבר השופטים - פסטיבל קפריסין. מועמד לשלושה פרסי אופיר לשנת 2014 - לצילום, לעיצוב התלבושות ולעיצוב האמנותי
 דף הסרט ב־IMDb
 
הילה וידור
הילה וידור ומתן אברבך
יובל ינאי
אדריאנו חאובל
מירב גרובר
הילה וידור
לוויה בצהריים הוא סרט קולנוע ישראלי מסוגת הדרמה בבימויו של אדם סנדרסון, שגם כתב את התסריט, עם הילה וידור ויובל ינאי בתפקידים הראשיים. הסרט מבוסס על ספרו של ישעיהו קורן הנושא את אותו השם, שיצא לאור בשנת 1974.
עלילה

הגר (הילה וידור) היא סוג של עוף מוזר. היא לא מוצאת את מקומה בחיי הקהילה ובעיקר לא מצליחה להתמסר לחיים המשותפים עם בעלה (יובל ינאי), על אף ניסיונותיו החוזרים ונשנים לשלב אותה בכפר ולהקים איתה משפחה. לאחר שהיא נאלצת לשמור על יפתח (מתן אברבך), בנה בן העשר של השכנה (מירב גרובר), הגר מגלה ילד עדין ופגיע הנוגע לליבה. למרות חששותיו של הילד, היא מצליחה למשוך אותו אחריה אל חורבותיו של כפר נטוש - אל מקום המסתור שלה. שם, בין הבתים ההרוסים, הגר חושפת את יפתח לקבוצת חיילים, המבצעת אימוני שטח, ומפנה את תשומת לבו אל חייל אחד סורר (אדריאנו חאובל), אשר אחריו היא עוקבת זה זמן מה. הילד מוקסם מהחייל, מהחורבות ומהעולם החדש שנפתח בפניו וחומק מביתו לטיולים נוספים עם הגר במקום האסור. באמצעות הילד הגר אוזרת אומץ ליצור קשר עם החייל ומתקרבת אל תשוקותיה, מתקרבת אל עצמה אך גם מתקרבת אל עברה של טרגדיה גדולה.
הפקה > טרום הפקה

איתמר הנדלמן סמית, חבר של אדם סנדרסון, המליץ לו לקרוא את "לוויה בצהרים", לדבריו הספר הישראלי הטוב ביותר שנכתב. סנדרסון קרא את הספר והתאהב באווירה של הסיפור ובדמותה של הגיבורה הגר ארליך. סנדרסון קיבל תחושה שהוא רדוף והייתה לו תמונה בראש של אישה שהולכת במסדרון של בית ריק. הוא נמשך לפענח את האישה הזאת והאניגמה הזאת הובילה אותו לביים את הסרט. הוא נפגש עם הסופר, ישעיהו קורן, שנתן לו יד חופשית בכתיבת התסריט. סנדרסון פנה לחברת ההפקה "יולי אוגוסט הפקות" (שהפיקה בין השאר את "ביקור התזמורת", "שבעה" ו"מרגל השמפניה") כדי שיפיקו את הסרט, המפיקים אילון רצ'קובסקי ויוחנן קרדו (מ"יולי אוגוסט") התלהבו מהרעיון והצטרפו.
סנדרסון קיבל מענק לפיתוח תסריט מקרן רבינוביץ' והתחיל לעבוד עם כותבים שונים אך בסופו של דבר החליט לכתוב בעצמו. לאחר שקרן הקולנוע הישראלי נתנה לתסריט מענק הפקה, הסרט יצא לדרך ובנוסף זכה להשקעה ממפיק הטלוויזיה והקולנוע יוסי עוזרד, מייסד ובעלים-שותף של חברת ההפקה "יולי אוגוסט".
הפקה > ההפקה

הליהוק - המלהקת של "לוויה בצהרים" היא אורית אזולאי. הליהוקים הראשונים היו של גיבורת הסרט הגר ארליך וטוביה בעלה. סנדרסון בחר בהילה וידור ויובל ינאי, שחקנים אותם לא הכיר קודם לכן. לתפקיד הילד בן ה-10 נבחר מתן אברבך, אותו הכירה אזולאי מ"העולם מצחיק" של שמי זרחין, סרט קודם שליהקה, בו שיחק בתפקיד קטן (אברבך שיחק גם בסרטו של יבגני רומן "איגור ומסע העגורים"). לתפקיד החייל לוהק אדריאנו חאובל, שהיה אז תלמיד השנה השנייה בסל"ה - הסטודיו לאמנויות התיאטרון מיסודו של יורם לוינשטיין.
שיחזור התקופה – הסרט מתרחש בשנות החמישים. במשך שנתיים צוות ההפקה ערך סיורים ברחבי ישראל כדי למצוא שני בתים מבודדים בסגנון שנות החמישים אך לא מצא דבר. כשיצא סנדרסון לצלם פרסומת, הוא הבחין בבתים מבודדים ונטושים, שהתאימו לרוח התקופה, ששוכנים במושב נחלים הסמוך לפתח תקווה. בעל הבית התכוון להרוס את הבתים והוא נתן להפקה ארכה של חודש כדי לצלם את המקום. לצילום הכפר בו הגר פוגשת את החייל בחר סנדרסון בחושנייה וברמתניה, שני כפרים עתיקים נטושים ברמת הגולן ששימשו כשטח אש של צה"ל, כשהגיעו לשם ירו על צוות ההפקה והיה צריך לתאם עם צה"ל את הצילומים.
המעצבת האמנותית היא כרמלה סנדרסון, אשתו של הבמאי אדם סנדרסון. הבית המרכזי שבו גרים הגר וטוביה היה הרוס לחלוטין, סנדרסון עיצבה אותו מהיסוד, הרסה את הקירות, צבעה את כולו והכניסה רהיטים של שנות החמישים. הם קיבלו ייעוץ תקופתי מהסופר ישעיהו קורן לצורך שיחזור התקופה.
הצילום – סנדרסון צייר את כל הסרט בתסריט מצויר (story-board, רצף של איורים המייצג את התסריט, טכניקה בה עובדים גם האחים כהן, בצורה זו יצר ספר שייצג את הסרט). בשביל לגבש את סגנון הצילום סנדרסון צפה ביחד עם הצלם נדב הקסלמן בסרטים שהשפיעו עליו במיוחד: "שבילי הזעם" של טרנס מאליק, "זה ייגמר בדם" של פול תומאס אנדרסון ו"רתיעה" של רומן פולנסקי. סנדרסון הושפע גם מציורי הכפר של הצייר אנדרו וויאט'.
הצילומים – הצילומים ארכו 21 יום, הסרט צולם בחום יולי-אוגוסט. בתום העריכה הראשונית צילמו במשך יומיים נוספים ברמת הגולן בימים גשומים. צלם הסרט הוא נדב הקסלמן, שצילם את סרטו של אליאב לילטי "מעשייה אורבנית". הסרט צולם במצלמת אלקסה עם עדשות קולנוע משנות הארבעים.
הפסקול – סנדרסון נתן לשישה מוזיקאים להלחין מוזיקה לסצנה הראשונה של הסרט. מביניהם הוא בחר בוויסאם ג'ובראן מנצרת, שהלחין את המוזיקה לסרטו של תאופיק אבו ואיל "עטאש (צימאון)". ג'ובראן יצר בביתו תזמורת וניגן בעצמו על כל הכלים: כינור, צ'לו והרמוניקה.
הפקה > פוסט פרודקשן

העריכה - את הסרט ערך זוהר סלע, עורך ותיק שערך בין השאר את הסרטים "אוונטי פופולו", "בופור", "ארץ בראשית", "קוקו בן 19" ו"החיים על פי אגפא". בתחילה צפו סנדרסון וסלע בכל הסרט, עוד לפני שערכו חיתוך (cut) אחד, כך למדו להרגיש את הסרט על כל חלקיו ורק אחר-כך התחילו לערוך. ערכו במשך כשישים משמרות עריכה, כשמדי פעם הקרינו את הסרט על מסך גדול באולם קולנוע, כדי לבדוק איך החיתוך עובד.
תיקוני הצבע - סבולץ' ברטה (szabolcs barta), גריידר[דרושה הבהרה] שהגיע מהונגריה והיה הגריידר של סרטים הונגרים וישראלים רבים ערך את תיקוני הצבע בסינפוסט[דרושה הבהרה]. אחד האתגרים הגדולים שעמדו בפניו הייתה לחבר בין צילומי החורף של הסרט לצילומי הקיץ, רוב הסרט מצולם בחיק הטבע והיה על סבוז' להפוך את העלים הירוקים החורפיים לעלים צהובים כדי שהשוטים יתחברו.
פסטיבלים

הסרט השתתף בפסטיבלים הבאים:
פסטיבל הסרטים הבינלאומי סן סבסטיאן - ספרד
פסטיבל הסרטים הבינלאומי חיפה
פסטיבל הקולנוע הים תיכוני במונפלייה - צרפת
פסטיבל קאמרה אימאג' - פולין
פסטיבל גטבורג - שוודיה
פסטיבל Black Movie - ז'נבה
פסטיבל Cyprus Film Days - קפריסין
פסטיבל הקולנוע היהודי - סן פרנסיסקו
קרדיטים ונתונים

תסריט ובימוי: אדם סנדרסון
מפיקים: אילון רצ'קובסקי, יוסי עוזרד, גיא יקואל, יוחנן קרדו
מבוסס על ספרו של ישעיהו קורן "לוויה בצהריים"
מפיק שותף: לי ז'אנג
צילום: נדב הקסלמן
ליהוק: אורית אזולאי
עריכה: זוהר סלע
עיצוב אמנותי: כרמלה סנדרסון
מוזיקה מקורית: ויסאם ג'ובראן
עריכת תסריט: אוסי נשרי
עיצוב תלבושות: לאורה שיים
איפור: מאיה גרסטל
מקליט: אלי ביין, אשי מילוא
עיצוב פס-קול ומיקס: איציק כהן, תומר קורן
מפיק בפועל: רן מורן
ע. במאי ראשונה: סיסי מנחם
חברת הפצה: יולי אוגוסט הפקות
הופק בתמיכת קרן הקולנוע הישראלי
שחקנים

| שם השחקן | שם הדמות |
| --- | --- |
הילה וידור: הגר ארליך
יובל ינאי: טוביה ארליך
מירב גרובר: שרה שטראוס
מתן אברבך: יפתח שטראוס
אדריאנו חאובל: בני החייל
רוברטו פולק: אוסטרובסקי, מנהל בית הספר
שלו גלבר: זוריק
דון נדל: בעלת מכולת
אליעזר אפלבוים: שרת
עומר עציון: מפקד
הערות שוליים

↑  עכבר העיר, פסטיבל חיפה: "בית לחם" הוא הזוכה הגדול, באתר הארץ, 26 בספטמבר 2013
↑  אורון שמיר, עכבר העיר, אופיר 2014: ההפתעות, ההחמצות והזוגות, באתר הארץ, 12 באוגוסט 2014
↑  נירית אנדרמן, הסרטים "הגבעה" ו"לוויה בצהריים" התקבלו לפסטיבל סאן סבסטיאן, באתר הארץ, 10 באוגוסט 2013
Knoppix

| --- | --- |


צילום מסך משולחן העבודה של ההפצה בגרסה 8.6 (עם סביבת שולחן העבודה LXDE)
 מפתח:  Klaus Knopper
 משפחה:  לינוקס
 מודל קוד:  קוד פתוח
 מחזור חיים:  30 בספטמבר 2000 – הווה (24 שנים) 
 גרסה אחרונה:  8.6.1 ב־22 בנובמבר 2019 (לפני 5  שנים, חודשיים ו־26  ימים)
 סוג גרעין:  מונוליטי
 סוג רישיון:  תוכנה חופשית, בעיקר הרישיון הציבורי הכללי של גנו
 מצב עבודה:  עדכני
 מנהל חבילות:  Dpkg 
 סביבת שולחן עבודה:  GNOME 
 מבוססת על:  דביאן 
 אתר אינטרנט:  https://www.knopper.net/knoppix/index-en.html 
 
קנופיקס גנו/לינוקס (Knoppix GNU/Linux) היא הפצת גנו/לינוקס גרמנית מבוססת דביאן, אחת מהפצות ה־LiveCD המפורסמות ביותר. הפצת LiveCD (נקראת גם "הפצה חיה") פועלת ישירות מכונן התקליטורים ללא צורך בהתקנה. בתור שכזאת היא מצוינת עבור שימוש מזדמן, התרשמות מלינוקס ותיקון מערכת בעייתית אבל לא מומלצת לשימוש קבוע. ההפצה משתמשת במנהל החלונות KDE. ישנה הפצה מקבילה המשתמשת ב־GNOME ונקראת Gnoppix.
החל בגרסה 4.0 ההפצה מגיעה בגודל של DVD ולכן יש בה פחות הגבלת מקום והיא מגיעה עם KDE ו־Gnome גם יחד.
קזית היא הפצה של קנופיקס עם תמיכה ותרגום לעברית.
יוז'ף קסלר

| --- | --- |

 לידה:  4 בספטמבר 1846 פאסטו, הונגריה, הונגריה 
 פטירה:  18 בספטמבר 1927 (בגיל 81) טרזווארוש (רובע 6), הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 בן או בת זוג:  Irma Reichová 
 
יוז'ף קסלר (בהונגרית: Keszler József;‏ פאסטו, 4 בספטמבר 1846 – בודפשט, 18 בספטמבר 1927) היה עיתונאי, מבקר אמנות יהודי-הונגרי הוא היה גם אחד ממבקרי התיאטרון המוערכים ביותר בתקופתו. בעלה של זמרת האופרה אירמה רייך.
ביוגרפיה

יוז'ף קסלר נולד במשפחה יהודית כבנם של איגנץ קסלר (1819–1902) סוחר, ושל פולי אצ'די. הוא סיים בית ספר תיכון בג'נג'ש, ולאחר מכן בפשט. הוא סיים גם את לימודי המשפטים שלו בפשט, ולאחר מכן הפך לעיתונאי. הוא עבד עבור:
פסטר לויד
השבועון "הונגריה והעולם הגדול" (Magyarország és a Nagyvilág)
"העיתון הלאומי" (Nemzeti Hírlap)
בורשסם ינקו
לאחר שלמד ספרות, היסטוריה ופילוסופיה בפריז במשך שנה וחצי, שר החינוך הציבורי, אגושטון טרפורט, שלח אותו בחזרה לפריז בשנת 1876 לשלוש שנים כדי, להמשיך בלימודיו ולאחר מכן להכשיר מורים לצרפתית בהונגריה. במהלך שהותו בפריז, כתב מאמרי מגזין לספרות, תיאטרון ואמנות פלסטית עבור מספר עיתונים, כגון:
"המולדת" (A Hon),
"רפורמה" (Reform),
פסטר לויד
"עיתוני הבירה" (Fővárosi Lapok)
שרובם פורסמו תחת השם הבדוי Du Chaudron. לאחר שחזר הביתה, מונה כמורה לשפה וספרות צרפתית במכון הלאומי להכשרת מורים. כעיתונאי עבד תחילה עבור:
ה"מפקח" (Ellenőr)
לאחר מכן עבור"האומה" (Nemzet) עד דצמבר 1897
אז הפך לעובד פנימי (שכיר) של "העיתון הלאומי" (Országos Hírlap)
משנת 1903, הוא היה מבקר האמנות והתיאטרון של "העיתון" (Az Ujság) ב
סוף ימיו הוא תפקד כעורך האחראי של העיתון היומי האסור
הוא גם היה חבר בוועדה לביקורת דרמה של התיאטרון הלאומי של בודפשט.
יוז'ף קסלר היה אחד ממבקרי התיאטרון ההונגריים המשפיעים ביותר בתקופה שבין 1880–1925. הוא קבע סטנדרט שהגדיר בביקורת ושהיה צורך לכבד את דעתו, ודעתו הופיעה בכותרות העיתונים המובילים. הוא היה נערץ... הוא היה אדון החיים והמוות - אפשר לומר, כי כתביו קבעו את גורל המחזה הנתון, לפעמים את סדרת ההצגות כולה, ובכך ההכנסה, ובכך את גורל השחקנים.
נכתב עליו לאחר מותו: "בגיל 82, מבקר התיאטרון המפורסם ו"המפחיד" עזב את ממלכת החיים ועם עזיבתו, נראה שהדיו על כתביו הנועזים דועכת, ואולי יום אחד יהפכו "האמיתות" שלו לבלתי קריאות ולבלתי קבילות... הסיפור עשוי לשמש לקח למבקרים ולצופים של ימינו כאחד."
חייו הפרטיים

אשתו הייתה זמרת האופרה הצ'כית אירמה רייך, לה נישא ב-18 בפברואר 1896 בבודפשט.
עבודותיו

שלושה נאומים על הבית העליון Thiers, Royer-Collard and Guizot (הוצאת Trefort Ágoston, בודפשט, 1883)
הגאלאוטו של דנטה. תמונה משירת הסיפור הרומנטי (בודפשט, 1890)
דמות באמנות. תמונה מהאסתטיקה הצרפתית (בודפשט, 1890).
הוא ערך את כתב העת למוזיקה "הרמוניה" (Harmonia) בשנים 1883–1884. כינוייו הספרותיים: Bolygó, Lucius Verus, Patatras.
ראו גם

Takács István: Keszler József. Színészkönyvtár, 2006. [2007. július 7-i dátummal az eredetiből archiválva]. (Keszler Józsefről. In: Juhász Gyula: A tékozló fiú. Novellák, emlékek, szatírák. Budapest, 1995. 195-198. o.
לקריאה נוספת

Szinnyei József: Magyar írók élete és munkái VI. (Kende–Kozocsa). Budapest: Hornyánszky. 1899. (חייהם ויצירותיהם של סופרים הונגרים)
Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
לקסיקון יהודי הונגרי. 1929. עורך פטר אויווארי. גישה מקוונת.
ינה פינטר :A magyar irodalom története: tudományos rendszerezés Budapest, 1930–1941